CELEX: 62016CN0244
Language: el
Date: 2016-04-27 00:00:00
Title: Υπόθεση C-244/16 P: Αναίρεση που άσκησε στις 27 Απριλίου 2016 η Industrias Químicas del Vallés, S.A. κατά της διατάξεως που εξέδωσε το Γενικό Δικαστήριο (τρίτο τμήμα) στις 16 Φεβρουαρίου 2016 στην υπόθεση T-296/15, Industrias Químicas del Vallés κατά Επιτροπής

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/25
            
         Αναίρεση που άσκησε στις 27 Απριλίου 2016 η Industrias Químicas del Vallés, S.A. κατά της διατάξεως που εξέδωσε το Γενικό Δικαστήριο (τρίτο τμήμα) στις 16 Φεβρουαρίου 2016 στην υπόθεση T-296/15, Industrias Químicas del Vallés κατά Επιτροπής
   (Υπόθεση C-244/16 P)
   (2016/C 260/32)
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Industrias Químicas del Vallés, S.A. (εκπρόσωποι: C. Fernández Vicién, I. Moreno-Tapia Rivas, C. Vila Gisbert, abogadas)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη του Γενικού Δικαστηρίου της Ευρωπαϊκής Ένωσης, της 16ης Φεβρουαρίου 2016, στην υπόθεση T-296/15, Industrias Químicas del Vallés, S.A. (IQV) κατά Ευρωπαϊκής Επιτροπής.
            
         
               —
            
            
               να κριθεί παραδεκτή η προσφυγή της IQV με αίτημα την ακύρωση του εκτελεστικού κανονισμού (ΕΕ) 2015/408 (1) της Επιτροπής.
            
         
               —
            
            
               να αναπέμψει την υπόθεση στο Γενικό Δικαστήριο της Ευρωπαϊκής Ένωσης προκειμένου να αποφανθεί επί της ουσίας στην υπόθεση Τ-296/15.
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               (i)
            
            
               To Γενικό Δικαστήριο υπέπεσε σε πλάνη περί το δίκαιο κατά το μέτρο που έκρινε, με την αναιρεσιβαλλόμενη διάταξη, ότι ο προσβαλλόμενος κανονισμός συνιστά κανονιστική πράξη η οποία περιλαμβάνει εκτελεστικά μέτρα σε βάρος της προσφεύγουσας, υπό την έννοια του άρθρου 263, παράγραφος 4, της Συνθήκης για τη λειτουργία της Ευρωπαϊκής Ένωσης.
            
         
               (ii)
            
            
               Το Γενικό Δικαστήριο υπέπεσε σε πλάνη περί το δίκαιο κατά το μέτρο που έκρινε, με την αναιρεσιβαλλόμενη διάταξη, ότι η απόρριψη της προσφυγής ως απαράδεκτης δεν στερούσε από την αναιρεσείουσα το δικαίωμα αποτελεσματικής δικαστικής προστασίας.
            
         
               (iii)
            
            
               Το Γενικό Δικαστήριο υπέπεσε σε πλάνη περί το δίκαιο κατά το μέτρο που έκρινε, με την αναιρεσιβαλλόμενη διάταξη, ότι ο κανονισμός του οποίου ζητήθηκε η ακύρωση δεν αφορούσε ατομικώς την IQV.
            
         
      (1)  Εκτελεστικός κανονισμός (ΕΕ) 2015/408 της Επιτροπής, της 11ης Μαρτίου 2015, για την εφαρμογή του άρθρου 80, παράγραφος 7, του κανονισμού (ΕΚ) 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και τον καθορισμό καταλόγου υποψηφίων προς υποκατάσταση (EE L 67, σ. 18).